919 Cannock Street, Grovetown, GA 30813 (MLS #437742) :: REMAX Reinvented | Natalie Poteete Team
919 Cannock Street Klimaatbetoger vir Nobel-prys benoem | Netwerk24
14 Maart 2019 16:04
’n Skoolmeisie wat elke Vrydag op haar eie voor die Sweedse parlement vir die natuur betoog en daardeur ’n wêreldwye beweging geïnspireer het, waarin duisende jeugdiges reeds betoog het en nog honderde betogings in nog 105 land verwag word, is genomineer vir die Nobelprys vir Vrede.
Greta ThunbergFoto: Morris MacMatzen/Reuters
Greta Thunberg (16) het in Augustus verlede jaar met haar betogings begin.
Freddy André Øvstegård, ’n Noorweegse parlementslid, sê Thunberg is genomineer vir die vredesprys omdat daar meer oorloë, konflik en vlugtelinge gaan wees as klimaatsverandering nie gestuit word nie, berig The Guardian.
Angela Merkel, Duitse staatshoof, en die Ierse politikus Leo Varadkar, het Donderdag reeds haar benoeming gesteun, asook die burgemeesters van Parys, Milaan, Sydney, Austin, Philadelphia, Portland, Oslo, Barcelona en Montreal.
Anne Hidalgo, burgemeester van Parys, sê dit is inspirerend om jong mense se stemme te hoor wat eis dat daar optrede teen klimaatsverandering kom.
Kumi Naidoo, hoof van Amnestie Internasionaal, sê kinders is “môre se leiers”, maar as hulle tot môre wag, is daar dalk geen toekoms om te lei nie.
Meer oor: Skoolmeisie
Weduwee van Nobelprys-wenner eindelik vry
Nobel-ekonoom wys hoekom ons swak geldbesluite neem